als_Latn ron_Latn bos_Latn
Shtyhet per ne 10 nentor takimi mes Kryeministrit shqiptar, Edi Rama dhe atij serb, Aleksander Vucic. Kjo eshte data e dakordesuar pas nje telefonate qe dy homologet paten pasditen e kesaj te diele. Biseda telefonike mes Rames dhe Vucic mesohet se ka zgjatur rreth 30 minuta, prej ores 16:00 deri ne 16:30.
Top Channel ka mesuar se ajo eshte kerkuar nga Kryeministri serb permes ndermjetesimit nderkombetar qe kuptueshem eshte Berlini, duke pasur parasysh se me heret ishte Kancelarja gjermane, Merkel ajo qe telefonoi shefin e qeverise ne Serbi. Ne biseden e pare te drejtperdrejte mes Vucic dhe Rames pas ngjarjeve te dhunshme ne Beograd dhe atyre qe e pasuan, thuhet se mes dy homologeve eshte rene dakord qe incidentet qe shoqeruan ndeshjen ishin tejet te padeshiruara. Zyrat e te dy kryeministrave kane nxjerre nje njoftim te perbashket, si duket per te shmangur percjelljen ne publik te kundershtive te forta gjate bisedes, te cilat nuk i mohon as vete deklarata zyrtare.
Njoftimi zyrtar i Kryeministrise shton se mes dy kryeministrave mbeten mosmarreveshje te qarta lidhur me gjithe sa ndodhi, por ata rane dakord qe nuk duhet dhe nuk do ta humbin mundesine per t’u takuar e per te punuar se bashku ne funksion te stabilitetit rajonal, si edhe per te celur nje faqe te re ne marredheniet politike dhe ekonomike mes dy vendeve. Njoftimi vijon me tej me nenvizimin se dy kryeministrat jane marre vesh qe te vijojne dialogun e rendesishem qe kane nisur, si edhe per te siguruar qe procesi i filluar ne Berlin ne 28 gusht, te shkoje perpara permes punes per permiresimin e marredhenieve ndermjet vendeve te tyre, rajonit dhe Europes si e tere. Njoftimi perfundon me nenvizimin e dakordesise se dy kryeministrave qe takimi i planifikuar midis tyre te mbahet ne Beograd me 10 nentor.
Por si u mberrit ne kete date? Burime per Top Channel bejne me dije se ka qene presioni i shtuar nderkombetar mbi Beogradin qe te mos nderpritej vizita e Kryeministrit shqiptar ne daten e planikuar. Por nga sa mesohet, Kryeministri serb ka kerkuar mirekuptim, per shkak te atij qe ai quan “presioni i brendshem” nuk mund ta priste homologun shqiptar. Por ajo qe nuk mirekuptoi Perendimi ishte anulimi i fteses se Vucic per Ramen, duke pare si rrugen e mesme shtyrjen disa dite te saj. Burime diplomatike i thane Top Channel se shtyrja me nje date te percaktuar dhe te afert eshte dakordesuar paraprakisht me Kancelaren Merkel, e cila e ka perjashtuar kategorikisht cdo mundesi per nje shtyrje pa afat nga pala serbe, e cila ka ngurruar deri ne fund te shtroje tapetin e kuq e te ngreje flamurin kuqezi pas asaj qe ndodhi ne stadiumin e Partizanit. Ajo qe qartesisht kuptohet eshte fakti se Kryeministri serb Aleksander Vucic iu dorezua atij qe quan “presion i brendshem” qe ne terma te tjere ne Serbi njihen si huliganizmi dhe nacionalizmi. Por ajo qe nuk kuptohet eshte fakti se ishte vete ai dhe zyrtare te tjere serbe qe iu dhane ze permes deklarimeve te fundit. I gjendur ne situaten qe krijoi vete, shefi i qeverise se Beogradit pas nje sere telefonatash nga Uashingtoni e shtetet e rendesishme europiane, kerkoi te telefonoje homologun shqiptar.
/ Top Channel /
als_Latn als_Latn als_Latn als_Latn eng_Latn